Kurzgesagt

Kurzgesagt ([ˌkʊərt͡sɡəˈzɑːkt]; lingua german pro «In nuce»In nuce, in le senso de «dicte in breve», «in synthese», o «in parve parolas») es un studio de animation e projecto de divulgation paneuropee fundate per Philipp Dettmer, cum sede in Munich.

Le studio opera principalmente per medio del platteforma de videoemission digital YouTube, e focalisa su production super contentos de character educational simplificate, usante un formato communicative captivante que uni le stylo minimalista del designo platte a un sympathic voce narrante externe, accompaniate per musica electronic original e parve vignettes comic. Le videos son typicamente longe de 4 a 16 minutas, e le themas affrontate son de natura scientific, social, technologic, politic, philosophic, anthropologic, e psychologic, disponibile sur le canales official in anglese: In a nutshell, in germano: Dinge Erklärt, e hispano: En Pocas Palabras, cum subtitulos in multe linguas diverse. In ultra le studio vende in rete varie mercantias dedicate, inter quem le plus notabile son securmente le calendario holocen designate cum le annos expresse in Human Era (12 021 HE), e un libro illustrate re le functionamento de nostre systema immunitari.